પૃથક્કરણમાં જાણવા મળ્યું કે, નવા ડોક્ટર બનેલી વ્યક્તિઓમાંથી ૨૮.૮ ટકા એની કારકિર્દીની શરૂઆતના તબક્કામાં હતાશ બની જાય છે અને આ પ્રમાણ સતત વધી રહ્યું છે. આમ થવાનું કારણ તપાસતાં એમને જાણવા મળ્યું કે, તેમણે ડોક્ટર તરીકે પ્રસ્થાપિત થતાં પહેલાં સરેરાશ ૧૬ વર્ષ સુધી વિવિધ પ્રકારની તાલીમના પાપડ વણવા પડે છે. પાંચ વર્ષ ડિગ્રી મેળવવાનું ભણતર, પછી બે વર્ષનો પોસ્ટ ગ્રેજ્યુએશન કોર્સ, પછી બે વર્ષ રેસિડેન્ટશિપ અને તે પછી વળી ત્રણથી આઠ વર્ષની વિશિષ્ટ તાલીમ લે ત્યારે એ ડોક્ટર તરીકે પ્રસ્થાપિત થઈ શકે છે.